ரேனு பாலா சானு

யும்னம் ரேணு பால சானு (Yumnam Renu Bala Chanu) (பிறப்பு 2 அக்டோபர் 1986) ஓர் இந்தியப் பெண் பளுதூக்கு வீராங்கனை ஆவார். இவர் மணிப்பூர் இம்பால் அருகே அமைந்துள்ள கியாம்கேய் மாயி லைகாய் கிராமத்தைச் சேர்ந்தவர்.  2006 பொதுநலவாய விளையாட்டுகளில் பெண்கள் 58 கிகி பளு தூக்கும் பிரிவில்  தங்கப் பதக்கம் பெற்றார்.

தொழில் வாழ்க்கை 
2000 ஆம் ஆண்டில் இம்பாலில் இந்திய விளையாட்டு மேம்பாட்டு ஆணையத்தின் சார்பில் நடைபெற்ற 'திறமை வேட்டை' முகாமின் போது பயிற்சிக்கு தேர்ந்தெடுக்கப்பட்டபோது ரேணு பாலாவின் வாழ்க்கை தொடங்கியது. மாநில அளவிலான வாகையாளர் போட்டியில் வெள்ளிப்பதக்கம் வென்ற பிறகு, அவர் இந்திய விளையாட்டு மேம்பாட்டு ஆணையத்திற்கு பரிந்துரைக்கப்பட்டார். இவர் லக்னோவில் ஹன்சா சர்மா மற்றும் ஜிபி ஷர்மாவின் ஆகியோரின் கீழ் பயிற்சி பெற்றார். 

ரேணுபாலா மணிப்பூரைச் சேர்ந்தவர் ஆவார். ஆனால், இவர் அசாம் மாநிலத்தைப் பிரதிநிதித்துவப்படுத்துகிறார்.  மேலும், சோனியா சானு (மகளிர் 48 கிகி பிரிவில் வெள்ளிப் பதக்கம்) மற்றும் சந்தயா ராணி (மகளிர் 48 கிகி பிரிவில் வெண்கலப் பதக்கம்) ஆகியோருக்குப் பிறகு பதக்கம் வென்ற மூன்றாவது விளையாட்டு வீரர் ஆவார்.  அவர் 2007 கவுகாத்தி தேசிய விளையாட்டுப் போட்டிகளில் அசாமைப் பிரதிநிதித்துவப்படுத்தினார் மற்றும் மாநிலத்திற்காக நான்கு தங்கப் பதக்கங்களை வென்றார். 

2010 ஆம் ஆண்டு டெல்லியில் நடந்த பொதுநலவாய விளையாட்டுப் போட்டிகளில் தனது தங்கப் பதக்கத்தைத் தக்க வைத்துக் கொள்வதில் வெற்றி பெற்றார். இந்த வடகிழக்கு எல்லை ரயில்வே ஊழியர் 90 கிகி எடையைத் தூக்கியதன் மூலம் கேம்ஸ் ஸ்னாட்ச் பாணி எடை தூக்குதலில் புதிய சாதனையை படைத்தார். இவரது இறுதி முயற்சியில் ரேணு 107 கிலோ எடையைச் சேர்த்தார். தொடர்ச்சியாக இரண்டாவது முறையாக தங்கப் பதக்கம் வெல்ல, இவரது ஒட்டுமொத்த சாதனை 197 கிலோ (இரண்டு வெவ்வேறு பாணிகளையும் சேர்த்து). இவர் 2002 ஆம் ஆண்டு விளையாட்டுகளில் கனடாவைச் சேர்ந்த மேரிஸ் டர்கோட்டே வைத்திருந்த முந்தைய சாதனையை முறியடிக்க 88 கிலோ எடையைத் தூக்கிய முறியடித்தார். அதை 90 கிலோவாக உயர்த்துவதற்கான அடுத்த முயற்சியில் அதை மேம்படுத்தினார். இவருடைய தேசிய சாதனை ஸ்னாட்ச் வகை எடை தூக்குதலில் 93 கிலோ மற்றும் க்ளீன் ஜெர்க் வகை எடை தூக்குதலில் 119 கிலோ ஆகும். மொத்தம் 209 ஆகும். இவர் தனது தங்கப் பதக்கத்தை இந்திய மக்களுக்கும் இந்திய பளுதூக்கும் கூட்டமைப்பிற்கும் அர்ப்பணித்தார், இவரது வெற்றி பளுதூக்கும் கூட்டமைப்பின் சமீபத்திய தோல்விகளில் இருந்து மீள உதவும் என்று கூறினார்.  இவர் தனது பெருமையை வெளிப்படுத்தியதன் மூலம் நிதிச் சிக்கல் நிறைந்த பின்னணியில் இருந்து வந்த ஒருவருக்கு தனது சாதனைகளின் முக்கியத்துவம் ஊக்கமளிக்கும் என்பதற்காக இதைத் தான் செய்ததாக கூறினார், மேலும், இவரது குடும்பத்தினரின் முயற்சிகளுக்கு ஒப்புதலுக்கான அடையாளமாகவும், பயிற்சியாளர்கள் தனது பயிற்சிக்காக செய்த முயற்சிகளுக்காகவும்  தனது பதக்கத்தை ஒப்புவிப்பதாக தெரிவித்தார் 

2014 ஆம் ஆண்டில், அசாம் பளுதூக்குதல் சங்கம் (AWA) மற்றும் அசாம் ஒலிம்பிக் சங்கம் (AOA) ஆகியோரால் கூட்டாக இவர் பாராட்டப்பட்டார்.  அவர் 2014 ஆம் ஆண்டில் அருச்சுனா விருதை வென்றார்.

2010 ஆம் ஆண்டில் குவாங்சோ ஆசிய விளையாட்டு மற்றும் 2014 ஆம் ஆண்டு கிளாஸ்கோவில் நடந்த பொதுநலவாய விளையாட்டுப் போட்டிகளில் தனது உடல்நலப் பிரச்சினைகள் காரணமாக இவரால் பங்கேற்க முடியவில்லை.

மேற்கோள்கள் 

அருச்சுனா விருது பெற்றவர்கள்
1986 பிறப்புகள்
வாழும் நபர்கள்
இந்தியப் பெண் பாரம் தூக்கல் வீரர்கள்
பொதுநலவாய_விளையாட்டுக்களில்_தங்க_பதக்கம்_வென்ற_இந்தியர்கள்